১৮৭৫ সাল থেকে ১৯০৩ সাল পর্যন্ত জর্জ হার্নের [[প্রথম-শ্রেণীর ক্রিকেট|প্রথম-শ্রেণীর]] খেলোয়াড়ী জীবন চলমান ছিল। ১৮৭৫ সালে [[লর্ড হ্যারিস|লর্ড হ্যারিসের]] নেতৃত্বে প্রথম বছরে কেন্টের নিজেদের খেলাগুলো ক্যাটফোর্ড ব্রিজে অনুষ্ঠিত হতো। ঐ গ্রীষ্মে ঊনিশ বছর পূর্তির অল্প কিছুদিন পূর্বে কেন্ট একাদশে খেলার সুযোগ লাভ করেন। এরপর থেকে পরবর্তী একুশ বছর এ ধারা অব্যাহত ছিল তার। ২৫০-এর অধিক খেলায় কেন্টের পক্ষে অংশগ্রহণের পাশাপাশি এমসিসি’র সদস্যরূপে ৪৯টি প্রথম-শ্রেণীর খেলায় অংশ নিয়েছেন তিনি। 

১৮৮৫ সালে [[county cap|কাউন্টি ক্যাপ]] পরিধানের সুযোগ পান। ১৮৯০ সালে আর্থিক সুবিধা গ্রহণের খেলার জন্যে মনোনীত হন। ১৮৯৫ সালে কেন্টের পক্ষে সর্বশেষ খেলায় অংশ নেন। ১৯০৩ সাল পর্যন্ত এমসিসি’র পক্ষে প্রথম-শ্রেণীর খেলায় ধারাবাহিকভাবে অংশ নিলেও ঐ ক্লাবের পক্ষে ১৯১৫ সাল পর্যন্ত সর্বশেষ রেকর্ড দেখানো হয়েছে।

খেলোয়াড়ী জীবনের শুরুতে মূলতঃ বোলার হিসেবে খেলতেন জর্জ হার্ন। কেন্টের পক্ষে উইকেট প্রতি ১৭ রান খরচায় ৬৮৬ উইকেট লাভ করেছেন। রাউন্ড-আর্ম ভঙ্গীমা নিয়ে বামহাতি ফাস্ট মিডিয়াম বোলিং করতেন। এরফলে, বলটি লেগ সাইড থেকে অফ সাইডে চলে যেতো। ফলশ্রুতিতে, অনেকগুলো ডিসমিসালই স্লিপ অঞ্চলে কটের মাধ্যমে লাভ করতেন। খেলোয়াড়ী জীবনের শেষদিকে ব্যাটিংয়ের দিকে মনোনিবেশ ঘটান ও প্রকৃতমানের [[অল-রাউন্ডার|অল-রাউন্ডারের]] ভূমিকায় অবতীর্ণ হয়েছিলেন। 

কেন্টের পক্ষে সমগ্র খেলোয়াড়ী জীবনে সাড়ে ষোল রান গড়ে ৫৭৭ [[উইকেট]] পান। এছাড়াও, ব্যাট হাতে নিয়ে ১৮ গড়ে ৭,৩৪৪ রান তুলেন। ১৮৭৭ ও ১৮৭৮ সালে বোলিং কর্মে মনোনিবেশ ঘটানোয় উইকেট প্রতি ১২ রান খরচ ২০১ উইকেট সংগ্রহ করেছিলেন তিনি। ১৮৮৬ সালে ব্যাটসম্যান হিসেবে সর্বাধিক সফলতার স্বাক্ষর রাখেন। সহস্রাধিক রানের মাইলফলক স্পর্শ করেন। তন্মধ্যে, কেন্টের পক্ষে ৪১ গড়ে ৯৮৭ রান তুলেন। সবগুলো প্রথম-শ্রেণীর খেলায় অংশ নিয়ে ঐ মৌসুমে ১১২৫ রান তুলেন।

[[Bat and Ball Ground|গ্রেভসেন্ডে]] ব্যক্তিগত সর্বোচ্চ ১২৬ রানের ইনিংস খেলেন। মিডলসেক্সের বিপক্ষে অনুষ্ঠিত ঐ খেলায় স্বীয় ভ্রাতা ফ্রাঙ্ক হার্নের সাথে ২২৬ রানের জুটি গড়েছিলেন। ক্যান্টারবারিতে [[ইয়র্কশায়ার কাউন্টি ক্রিকেট ক্লাব|ইয়র্কশায়ারের]] বিপক্ষে ১১৭ রান তুলেন। এ পর্যায়ে সেসিল উইলসনের সাথে ২১৫ রানের জুটি গড়েন। তিন বছর পর গ্রেভসেন্ডে [[সাসেক্স কাউন্টি ক্রিকেট ক্লাব|সাসেক্সের]] বিপক্ষে ১০৩ রান করেন। ফ্রাঙ্ক মার্চেন্টের সাথে ২৪৯ রানের জুটিতে মার্চেন্টের অবদান ছিল ১৭৬।

বেশ কয়েকবার ইনিংসে আট উইকেট পেয়েছেন তিনি। ওল্ড ট্রাফোর্ডে [[ল্যাঙ্কাশায়ার কাউন্টি ক্রিকেট ক্লাব|ল্যাঙ্কাশায়ারের]] বিপক্ষে হ্যাট্রিকসহ ৮/৪৬ বোলিং পরিসংখ্যান দাঁড় করান। উইনচেস্টারে [[হ্যাম্পশায়ার কাউন্টি ক্রিকেট ক্লাব|হ্যাম্পশায়ারের]] বিপক্ষে ৪/৯, ডার্বিতে [[ডার্বিশায়ার কাউন্টি ক্রিকেট ক্লাব|ডার্বিশায়ারের]] বিপক্ষে ১৩০ রান খরচায় চৌদ্দ উইকেট, সাউদাম্পটনে হ্যাম্পশায়ারের বিপক্ষে ৭৫ রান খরচায় তেরো উইকেট, লর্ডসে এমসিসি’র বিপক্ষে ৪৫ রান খরচায় চৌদ্দ উইকেট ও ক্যান্টারবারিতে ল্যাঙ্কাশায়ারের বিপক্ষে ৮/৫৩ বোলিং পরিসংখ্যান সত্তরের দশকে করেছিলেন।

স্মরণীয় ভূমিকা
খেলার ধরন
প্রথম-শ্রেণীর ক্রিকেট
ব্যক্তিগত জীবন